મુંબઈમાં રહેતા અને સેવ ઈન્ડિયા ફેમિલી તેમજ વાસ્તવ ફાઉન્ડેશનના અધ્યક્ષ અમિત દેશપાંડે જણાવે છે કે, આ પૂજા એટલા માટે કરાવવામાં આવે છે જેથી પતિ લગ્નની કડવી યાદોમાંથી મુક્ત થઈ શકે. ઉલ્લેખનીય છે કે લોકસભામાં ભાજપના સાંસદ હરિનારાયણ રાજભરે જ્યારે ઉત્પીડનનો શિકાર પતિઓ માટે એક આયોગ બનાવવાની વાત કહી હતી ત્યારે ત્યાં હાજર દરેકે તેમની મજાક ઉડાવી હતી. પરંતુ આ સંસ્થા સાથે જોડાયેલા લોકો તેમનું સમર્થન કરે છે.